ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0561/97 υποβολή: Laura Gonzαlez Αlvarez (GUE/NGL), Pedro Marset Campos (GUE/NGL) και Marνa Sornosa Martνnez (GUE/NGL) προς την Επιτροπή (24 Φεβρουαρίου 1997)

Θέμα: Δοκιμαστικοί πυροβολισμοί κατά ζώντων ζώων από την Αυτόνομη Αστυνομία των Βάσκων στο Berroci, Alava (Ισπανία)

Σύμφωνα με πληροφορίες των μαζικών μέσων ενημέρωσης, η Ertzaintza (Αυτόνομη Αστυνομία των Βάσκων) πραγματοποίησε, κατά τα τελευταία έτη βολές πυροβόλων όπλων κατά ζώντων ζώων, κυρίως αιγών, με σκοπό να διαπιστωθεί το αποτέλεσμα των βολών αυτών με πυρομαχικά διαφόρων τύπων επί των σωμάτων ζώντων ζώων στις εγκαταστάσεις του Υπουργείου Εσωτερικών στο Berroci (Alava).

Οι βολές αυτές πραγματοποιούνται επί ζώντων ζώων προκειμένου να διαπιστωθεί η ικανότητα αντίδρασης και κίνησης μετά το πλήγμα και έχουν βιντεοσκοπηθεί προκειμένου να χρησιμοποιηθούν στη συνέχεια κατά τα μαθήματα βλητικής που παρακολουθούν τα μέλη της Ertzaintza.

Μέχρι σήμερα έχουν θυσιαστεί 19 αίγες οι οποίες «πυροβολήθηκαν επανειλλημμένα με διαφόρων ειδών πυρομαχικά».

Δεδομένου ότι η περιττή σκληρότητα των επαναληπτικών πυροβολισμών ενός ζώου δεν φαίνεται να μπορεί να συμβάλει στην κατάρτιση των αστυνομικών της Αυτόνομης Αστυνομίας των Βάσκων και ακόμη ότι ούτε ο σαδισμός, ούτε η σκληρότητα μπορούν να δικαιολογηθούν από λόγους σχετιζόμενους με την ασφάλεια του κράτους, ή την αποτελεσματικότητα της αστυνομίας, ερωτούμε τα εξής:

1. Γνωρίζει η Επιτροπή την κατάσταση αυτή;

2. Δεν εκτιμάει η Επιτροπή ότι πρέπει να αναληφθεί από πλευράς των αρμοδίων αρχών διερέυνηση του θέματος και να εγκαταλειφθούν αμέσως οι πρακτικές αυτές;

3. Πως σκοπεύει η Επιτροπή να προστατεύσει τα χρησιμοποιούμενα ζώα για τους υποτιθέμενους λόγους αποτελεσματικότητας της αστυνομίας ή άλλους παρεμφερείς;

4. Υφίσταται κάποια κοινοτική νομοθεσία την οποία μπορεί επειγόντως να εφαρμόσει η Επιτροπή για την άμεση κατάπαυση των πρακτικών αυτών και επιμερισμό των ευθυνών;

Απάντηση του κ. Fischler εξ ονόματος της Επιτροπής (18 Μαρτίου 1997)

1. Η Επιτροπή δεν έχει γνώση της κατάστασης που περιγράφεται από το Αξιότιμο Μέλος του Κοινοβουλίου.

2. και 3. Δεν υφίσταται κοινοτική νομοθεσία όσον αφορά το θέμα, στο οποίο αναφέρεται το Αξιότιμο Μέλος του Κοινοβουλίου. Ως εκ τούτου, αποτελεί ένα θέμα, το οποίο καλούνται να επιλύσουν, κατά το δοκούν, οι τοπικές ή εθνικές αρχές.

4. Αν και το Συμβούλιο έχει εκδώσει σειρά οδηγιών σχετικά με την προστασία των ζώων, οι πράξεις αυτές, πλην της περίπτωσης της μεταφοράς, εφαρμόζονται σε ζώα τα οποία διατηρούνται για σκοπούς εκτροφής και σε ζώα εργαστηρίου. Προς το παρόν δεν υπάρχει μια κοινοτική νομοθεσία η οποία να καλύπτει όλες τις πλευρές του θέματος της βίαιης μεταχείρισης των ζώων.
ΓΡΑΠΤΗ ΕΡΩΤΗΣΗ E-0325/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για επιστροφές στην Ισπανία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 38,2 και 40 εκατ. Ecu το 1995 και το 1996 αντιστοίχως διατέθηκαν για επιστροφές στο ελαιόλαδο.

Ποιο είναι το συνολικό ποσόν που δαπανήθηκε για επιστροφές στο ελαιόλαδο στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1069/97 υποβολή: Giulio Fantuzzi (PSE), Fiorella Ghilardotti (PSE) και Rinaldo Bontempi (PSE) προς την Επιτροπή (21 Μαρτίου 1997)

Θέμα: Αντίρρηση των Κάτω Χωρών σε ό,τι αφορά την τροποποίηση του καθεστώτος που διέπει την εισαγωγή όρυζας από τα Υπερπόντια Διαμερίσματα και Εδάφη

Για την τροποποίηση του καθεστώτος που διέπει την εισαγωγή όρυζας από τα Υπερπόντια Διαμερίσματα και Εδάφη η Επιτροπή υπέβαλε συμβιβαστική πρόταση η οποία υποστηρίχθηκε από την Ιρλανδική Προεδρία. Σήμερα, η πρόταση αυτή δεν μπορεί να εγκριθεί διότι, παρά τη συμφωνία των υπόλοιπων 14 κρατών μελών, οι Κάτω Χώρες αντιδρούν σθεναρά στην εν λόγω τροποποίηση.

Ερωτάται ως εκ τούτου η Επιτροπή:

1. θεωρεί ότι η κατάσταση αυτή είναι παραδεκτή;

2. ποία είναι η λύση που προτίθεται να επιλέξει;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1067/97 και E-1069/97 (30 Απριλίου 1997)

Η Επιτροπή κρίνει ότι το υφιστάμενο καθεστώς εισαγωγών προϊόντων καταγομένων από τις υπερπόντιες χώρες και εδάφη (ΥΧΕ) πρέπει να τροποποιηθεί ώστε να εξασφαλισθεί η ισορροπία μεταξύ των αναπτυξιακών στόχων των ΥΧΕ και των στόχων της Κοινής Γεωργικής Πολιτικής.

Για το σκοπό αυτό, ενέκρινε και διαβίβασε στο Συμβούλιο δύο προτάσεις τροποποίησης της απόφασης σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα ((Απόφαση 91/482/ΕΟΚ του Συμβουλίου της 25.07.1991 )), η πρώτη εξ αυτών στο πλαίσιο αναφοράς της υλοποίησης του εμπορικού καθεστώτος ΥΧΕ/Κοινότητα που προβλέπεται στο άρθρο της απόφασης ((έγγρ. COM(93) 555 τελικό. )) και η δεύτερη εξ αυτών στο πλαίσιο της ενδιάμεσης αναθεώρησης της απόφασης ((έγγρ. COM(95) 739 τελικό. )). Οι προτάσεις αυτές δεν έχουν όμως μέχρι σήμερα τύχει της ομόφωνης γνώμης του Συμβουλίου, που είναι απαραίτητη για την έγκρισή τους.

Η Επιτροπή εκτιμά ότι οι εργασίες του Συμβουλίου θα πρέπει να συνεχιστούν ώστε να εξευρεθεί μία ικανοποιητική λύση του προβλήματος το συντομότερο δυνατό. Η Επιτροπή λυπάται για το γεγονός ότι λόγω της μη επίλυσης του προβλήματος, τον Ιανουάριο του 1997, χρειάστηκε να κάνει χρήση για δεύτερη φορά, όπως ήδη συνέβη το 1993, των μέτρων διασφάλισης που προβλέπονται για την εισαγωγή ρυζιού καταγωγής υπερποντίων χωρών και εδαφών ((Κανονισμός (ΕΚ) αριθ. 21/97 της Επιτροπής της 08.01.1997 - ΕΕ L 5 της 09.01.1997 και κανονισμός (ΕΚ) αριθ. 304/97 του Συμβουλίου της 17.02.1997 - ΕΕ L 51 της 21.02.1997. )).

Δεδομένου ότι τα μέτρα αυτά λήγουν τον Απρίλιο του 1997, πριν από την ημερομηνία αυτή προβλέπεται αξιολόγηση της κατάστασης ώστε να προσδιοριστεί εάν θα πρέπει ενδεχόμενα να παραταθούν ή να τροποποιηθούν.
ΓΡΑΠΤΗ ΕΡΩΤΗΣΗ E-0327/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για επιστροφές στην Ελλάδα

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 38,2 και 40 εκατ. Ecu το 1995 και το 1996 αντιστοίχως διατέθηκαν για επιστροφές στο ελαιόλαδο.

Ποιο είναι το συνολικό ποσόν που δαπανήθηκε για επιστροφές στο ελαιόλαδο στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0328/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για επιστροφές στην Ιταλία

Στην ετήσια έκθεση του Ελεγκτικού Συνεδρίου για το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 38,2 και 40 εκατ. Ecu το 1995 και το 1996 αντιστοίχως διατέθηκαν για επιστροφές στο ελαιόλαδο.

Ποιο είναι το συνολικό ποσόν που δαπανήθηκε για επιστροφές στο ελαιόλαδο στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ P-1123/97 υποβολή: Patrick Cox (ELDR) προς την Επιτροπή (19 Μαρτίου 1997)

Θέμα: Απόφαση του Ανωτάτου Δικαστηρίου της Ιρλανδίας - Υπόθεση Emerald Meats και εισαγωγές κρέατος ΓΣΔΕ

Ποιά συνέχεια προτίθεται να δώσει η Επιτροπή στο θέμα της απόφασης του Ιρλανδικού Ανωτάτου Δικαστηρίου (3.3.97) στην υπόθεση Emerald Meats και εισαγωγές κρέατος ΓΣΔΕ;

Μπορεί να επιβεβαιώσει η Επιτροπή κατά πόσον αληθεύει ή όχι ότι, όπως αναφέρθηκε στα ιρλανδικά μέσα ενημέρωσης, παραπλανήθηκε καταφανώς από το ιρλανδικό Υπουργείο Γεωργίας, και να δηλώσει ποιά μέτρα έχει λάβει ή προτίθεται να λάβει για το θέμα αυτό;

Aπάντηση του κ. Fischler εξ ονόματος της Επιτροπής (22 Απριλίου 1997)

Όπως δήλωσε το Δικαστήριο στην παράγραφο 40 της απόφασής του για τις συνεκδικαζόμενες υποθέσεις C-106/90, C-317/90 και C-129/91, οι απαιτήσεις κοινοτικής διαχείρισης δεν προϋποθέτουν ότι η Επιτροπή θα έπρεπε απαραίτητα να είναι σε θέση να διορθώνει εσφαλμένες αποφάσεις που λαμβάνονται σε συγκεκριμένες υποθέσεις από τις εθνικές αρχές σε σχέση με τη διατήρηση ποσοστώσεων εισαγωγής, δεδομένου ότι η συμμόρφωση με τους κοινούς κανόνες και η ενιαία εφαρμογή τους σε ολόκληρη την Κοινότητα, δύναται να διασφαλιστεί είτε με προσφυγές δυνάμει του άρθρου 169 της συνθήκης ΕΚ για μη εκπλήρωση υποχρεώσεων, είτε με δικαστικές αγωγές ενώπιον εθνικών δικαστηρίων τα οποία έχουν στη διάθεσή τους τη διαδικασία που προβλέπεται στο άρθρο 177 της συνθήκης ΕΚ.

Δεδομένου ότι στην περίπτωση αυτή η υπόθεση αντιμετωπίστηκε ικανοποιητικά στο πλαίσιο διαδικασιών ενώπιον εθνικού δικαστηρίου, η Επιτροπή θεωρεί ότι δεν απαιτείται περαιτέρω ανάληψη δράσης ελλείψει δημοσιονομικών επιπτώσεων για τον κοινοτικό προϋπολογισμό.
ΓΡΑΠΤΗ ΕΡΩΤΗΣΗ E-1170/97 υποβολή: Gerardo Fernαndez-Albor (PPE) προς την Επιτροπή (3 Απριλίου 1997)

Θέμα: Προβλήματα για το αβοκάντο της Ανδαλουσίας λόγω ανταγωνισμού με το Μεξικό

Το αβοκάντο Ανδαλουσίας που μέχρι στιγμής διοχετεύονταν στην αγορά εύκολα και χωρίς προβλήματα αρχίζει να αντιμετωπίζει σοβαρά προβλήματα από τον ανταγωνισμό του εξωτερικού. Η παραγωγή του προσφέρει στην οικονομία της Ανδαλουσίας περίπου 12 εκατ. πεσέτες και συνιστά το εισόδημα περίπου 5.000 οικογενειών.

Παρόλα αυτά οι εξαγωγές αυτού του τροπικού προϊόντος τίθενται σε κίνδυνο λόγω του ανταγωνισμού από το αβοκάντο Μεξικού δεδομένου ότι το Μεξικό, αντιμετωπίζοντας πολλές δυσκολίες στην αγορά των ΗΠΑ, έχει στραφεί προς την ΕΕ και προσφέρει τιμές κατώτερες από τις ισπανικές, αφού το ημερομίσθιο στο Μεξικό είναι φτηνότερο από εκείνο της Ανδαλουσίας.

Δεδομένου ότι το μέλλον διαφαίνεται ανησυχητικό όσον αφορά το εν λόγω προϊόν μπορεί να αναφέρει η Επιτροπή σε τι βαθμό η ΚΟΑ των οπωροκηπευτικών παρέχει δυνατότητες για την προστασία του αβοκάντο Ανδαλουσίας έναντι του ανταγωνισμού από το εξωτερικό, δεδομένου ότι το εν λόγω προϊόν έχει μια ειδική σημασία, όχι μόνο οικονομικής αλλά και οικολογικής φύσεως, για την οικονομία της Ανδαλουσίας;

Απάντηση του κ. Fischler εξ ονόματος της Επιτροπής (15 Μαΐου 1997)

Η Επιτροπή ενημερώθηκε για τη σημασία της καλλιέργειας του αβοκάντο στη νότιο Ισπανία καθώς και για την αύξηση των εισαγωγών αβοκάντο, 16% περίπου στη διάρκεια της περιόδου 1991-1995. Το Μεξικό, κυριότερος προμηθευτής της Κοινότητας, το Ισραήλ και η Νότιος Αφρική εξασφαλίζουν μόνα τους 90% περίπου των κοινοτικών εισαγωγών.

Το προϊόν αυτό τυγχάνει υψηλότερης προστασίας στη διάρκεια της κοινοτικής παραγωγής. Πράγματι, οι τελωνειακοί συμβατικοί δασμοί κατά την εισαγωγή αβοκάντο ανέρχονται σε 7,5% από την 1η Ιουνίου έως τις 30 Νοεμβρίου, και, σε 4%, στη διάρκεια του υπολοίπου έτους ((Κανονισμός (ΕΚ) αριθ. 3009/95 της Επιτροπής της 22ας Δεκεμβρίου 1995 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου σχετικά με την δασμολογική και στατιστική ονομασία και το κοινό δασμολόγιο, ΕΕ L 319 της 30.12.1995. )).

Η Επιτροπή παρακολουθεί ωστόσο με ιδιαίτερη προσοχή την εξέλιξη της αγοράς αυτής και υπενθυμίζει ότι οι νέες διατάξεις οι οποίες περιέχονται στην μεταρρύθμιση της κοινής οργάνωσης της αγοράς οπωροκηπευτικών και, ιδίως, τα επιχειρησιακά κεφάλαια, θα πρέπει να καταστήσουν δυνατή την εκπόνηση μέτρων τα οποία δύνανται να βελτιώσουν τη θέση σε εμπορία των κοινοτικών αβοκάντο. Επιπλέον, ο κανονισμός (ΕΚ) αριθ. 2200/96 περί κοινής οργάνωσης της αγοράς στον τομέα οπωροκηπευτικών ((ΕΕ L 297 της 21.11.1996. )), προβλέπει την δυνατότητα εφαρμογής ειδικών μέτρων για την βελτίωση της εμπορίας ορισμένων προϊόντων που έχουν ιδιαίτερα μεγάλη τοπική σημασία και αντιμετωπίζουν έντονο διεθνή ανταγωνισμό, στην περίπτωση κατά την οποία τα γενικά μέσα της κοινής οργάνωσης αγοράς θα απεδεικνύοντο ανεπαρκή.

Από την άλλη μεριά, και πάντα στο πλαίσιο της μεταρρύθμισης του τομέα, η Επιτροπή διαχείρισης εκφράστηκε πρόσφατα ευνοϊκά για έναν κοινοτικό ποιοτικό κανόνα που αφορά την εμπορία των αβοκάντο.
ΓΡΑΠΤΗ ΕΡΩΤΗΣΗ E-1124/97 υποβολή: Patrick Cox (ELDR) προς την Επιτροπή (24 Μαρτίου 1997)

Θέμα: Διαρθρωτικά ταμεία - μετεγκαταστάσεις βιομηχανιών

Έχοντας υπόψη την τρέχουσα σειρά παρεμβάσεων των διαρθρωτικών ταμείων της ΕΕ (από το 1994 έως σήμερα), μπορεί η Επιτροπή να δηλώσει τον αριθμό των μετεγκαταστάσεων βιομηχανιών, προσδιορίζοντας ονομαστικά τα εργοστάσια, που έλαβαν άμεση ενίσχυση βάσει των διαρθρωτικών ταμείων; Μπορεί επίσης να δηλώσει ακριβώς τα ποσά που χορηγήθηκαν ανά εργοστάσιο και ανά χώρα, από τα διαρθρωτικά ταμεία;

Aπάντηση της κας Wulf-Mathies εξ ονόματος της Επιτροπής (23 Μαΐου 1997)

Η Επιτροπή δεν είναι σε θέση να παράσχει στο Αξιότιμο Μέλος του Κοινοβουλίου τις λεπτομερείς πληροφορίες που ζήτησε.

Ο λόγος είναι ότι κατά την εξέταση των αιτήσεων συνδρομής από τα διαρθρωτικά ταμεία, που αφορούν παραγωγικές επενδύσεις, η προέλευσή τους δεν ελήφθη υπόψη ως στοιχείο εκτίμησης της ζήτησης. Η πληροφορία αυτή δεν απαιτείται επίσης όταν τα κράτη μέλη καταρτίζουν τις εκθέσεις παρακολούθησης ή τις τελικές εκθέσεις που αφορούν την εφαρμογή των συνδρομών των ταμείων.

Η Επιτροπή μελετά ωστόσο τη δυνατότητα να πραγματοποιούνται καλύτερα στο μέλλον οι βιομηχανικές μετεγκαταστάσεις ιδιαίτερα όταν μπορούν να λάβουν συνδρομή από τα διαρθρωτικά ταμεία. Για το σκοπό η Επιτροπή υπενθυμίζει στο Αξιότιμο Μέλος του Κοινοβουλίου ότι οι περιπτώσεις μεταφοράς δραστηριοτήτων της επιχείρησης είναι σπάνιες διότι οι μετεγκαταστάσεις πραγματοποιούνται μάλλον στο πλαίσιο μιας αναδιάρθρωσης ή εξορθολογισμού των εν λόγω δραστηριοτήτων. Κατά συνέπεια, οι συνδρομές των ταμείων από τις οποίες μπορούσαν να επωφεληθούν μέχρι σήμερα ορισμένες μετεγκαταστάσεις, ανήκαν μέχρι στιγμής στην πλειοψηφία τους, σ' αυτή τη δεύτερη κατηγορία μετεγκαταστάσεων.
ΓΡΑΠΤΗ ΕΡΩΤΗΣΗ E-1160/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Ανάλυση κατά περιφέρειες του Ευρωπαϊκού Ταμείου Περιφερειακής Ανάπτυξης (ΕΤΠΑ)

Προτίθεται η Επιτροπή να παράσχει έναν περιεκτικό πίνακα για το τελευταίο έτος για το οποίο διατίθενται στατιστικά στοιχεία, σχετικά με τις συνολικές καταβολές από το ΕΤΠΑ κατά περιφέρειες NUTS III στην Ευρώπη; Προκειμένου να καταστεί δυνατή η σύγκριση, προτίθεται η Επιτροπή να προσκομίσει τα αντίστοιχα στοιχεία για το 1993; Δεδομένης της έλλειψης διαφάνειας λόγω της παροχής αντιφατικών και ελλιπών στοιχείων επί του θέματος, προτίθεται η Επιτροπή να αναλάβει την δέσμευση να συμπεριλαμβάνει, στο εξής, έναν τέτοιο, ακριβώς, πίνακα σε κάθε ετήσια έκθεση σχετικά με την λειτουργία των διαρθρωτικών ταμείων;

Απάντηση της κας Wulf-Mathies εξ ονόματος της Επιτροπής (14 Μαΐου 1997)

Από την έκτη ετήσια έκθεση (1994) που αφορούσε το έτος έναρξης του προγραμματισμού 1994-1999 ((Έγγρ. COM(95) 583 )), η Επιτροπή δημοσιεύει περιφερειακή κατανομή της δημοσιονομικής εκτέλεσης στην ετήσια έκθεση για τα Διαρθρωτικά Ταμεία.

Η κατανομή αυτή παρουσιάζει, από την έβδομη έκθεση (1995) ((Έγγρ. COM(96) 502 )), η οποία διαβιβάστηκε στο Κοινοβούλιο που, προς το παρόν, την εξετάζει, την εκτέλεση όλων των Διαρθρωτικών Ταμείων για το σύνολο των παρεμβάσεων (κοινοτικά πλαίσια στήριξης, ενιαία έγγραφα προγραμματισμού και κοινοτικές πρωτοβουλίες).

Οι εν λόγω πίνακες περιλαμβάνουν την εκτέλεση του έτους το οποίο αφορά η έκθεση, καθώς και τη σωρευτική εκτέλεση από το 1994, όσον αφορά όχι μόνο τις πληρωμές αλλά και τις αναλήψεις πιστώσεων.
ΓΡΑΠΤΗ ΕΡΩΤΗΣΗ E-1115/97 υποβολή: Edward Newman (PSE) προς την Επιτροπή (24 Μαρτίου 1997)

Θέμα: Σήμανση των προϊόντων διατροφής ώστε να εκτίθενται τα συστατικά που πιθανόν να προκαλούν αλλεγρικές αντιδράσεις

Η σήμανση των προϊόντων διατροφής που μπορεί να προκαλούν αλλεργικές αντιδράσεις απετέλεσε αντικείμενο ανησυχίας επί σειρά ετών. Η Επιτροπή δημοσίευσε πρόσφατα, στις 24 Ιανουαρίου 1997 σύσταση επί του θέματος ζητώντας από τα κράτη μέλη να ελέγχουν και να αναλύουν τα αλλεργιογόνα και τις τοξίνες άλφα.

Δεδομένου ωστόσο του χρονικού διαστήματος κατά τη διάρκεια του οποίου το θέμα αυτό απετέλεσε αντικείμενο ανησυχίας, πότε θα είναι σε θέση η Επιτροπή να προτείνει κάποια νομοθεσία;

Απάντηση του κ. Bangemann εξ ονόματος της Επιτροπής (7 Μαΐου 1997)

Η Επιτροπή μελετά προς το παρόν την αναγκαιότητα τροποποίησης της οδηγίας 79/112/ΕΟΚ σχετικά με την επισήμανση των τροφίμων ((ΕΕ αριθ L 33 της 8.2.1979 όπως τροποποιήθηκε τελευταία από την οδηγία 97/4/ΕΚ, Επίσημη Εφημερίδα L 43 της 14.2.1997. )) για να βελτιωθεί η ενημέρωση των ατόμων που υποφέρουν από αλλεργίες ή από τροφική δυσανεξία.

Η επιστημονική επιτροπή ανθρώπινης διατροφής οριστικοποίησε εδώ και ένα χρόνο έπειτα από σχετικό αίτημα της Επιτροπής την έκθεσή της στην οποία αναφέρονται οι επιστημονικές γνώσεις που υπάρχουν στο θέμα αυτό. Στο πλαίσιο της επιστημονικής συνεργασίας μεταξύ των κρατών μελών και της Επιτροπής, οι εν λόγω εργασίες θα ολοκληρωθούν με τη διεξοδική επισκόπηση των διαθέσιμων επιδημιολογικών στοιχείων (αντίκτυπος της δόσης, γεωγραφικές διακυμάνσεις, συχνότητα και σοβαρότητα της αντίστοιχης υπερευαισθησίας). Τα μέτρα αυτά είναι πράγματι αναγκαία για τον καθορισμό των κριτηρίων που θα πρέπει να εφαρμοστούν για την κατάρτιση του καταλόγου συστατικών ουσιών που αναγνωρίζεται ότι αποτελούν πηγή αλλεργιών ή αναφυλακτικής δυσανεξίας, οι οποίες, όταν χρησιμοποιούνται σε ένα τρόφιμο θα πρέπει υποχρεωτικά να αναφέρονται στον πίνακα των συστατικών ουσιών που συμπεριλαμβάνεται στην επισήμανση. Βασιζόμενη στα πορίσματα της προαναφερόμενης επιδημιολογικής εξέτασης, τα οποία θα γίνουν κατά πάσα πιθανότητα γνωστά πριν από το τέλος του τρέχοντος έτους, η Επιτροπή θα μπορούσε κατά συνέπεια να οδηγηθεί στην έγκριση πρότασης τροποποίησης της οδηγίας 79/112/ΕΟΚ.
ΓΡΑΠΤΗ ΕΡΩΤΗΣΗ E-0287/97 υποβολή: Bernd Lange (PSE) προς το Συμβούλιο (14 Φεβρουαρίου 1997)

Θέμα: Η κατάσταση στη Νιγηρία

Από την έγκριση της κοινής θέσης του Συμβουλίου για την κατάσταση στη Νιγηρία στις 4 Δεκεμβρίου 1996, η κατάσταση στην εν λόγω χώρα δεν έχει αλλάξει καθόλου. Αυτό ισχύει ιδιαίτερα για την τήρηση των ανθρωπίνων δικαιωμάτων. Το Συμβούλιο δεσμεύτηκε στην κοινή του θέση να παρακολουθήσει προσεκτικά την περαιτέρω εξέλιξη στη χώρα και να λάβει ενδεχομένως μέτρα, συμπεριλαμβανομένων και κυρώσεων.

1. Σε ποιά συμπεράσματα κατέληξε το Συμβούλιο από τις παρατηρήσεις του;

2. Ποιά μέτρα από αυτά που αναφέρονται στην κοινή θέση της 4ης Δεκεμβρίου 1996 προτίθεται να λάβει το Συμβούλιο για να επηρεάσει θετικά την κατάσταση στη Νιγηρία;

3. Πότε υπολογίζει το Συμβούλιο να εγκρίνει νέα κοινή θέση;

Απάντηση (2 Ιουλίου 1997)

Το Συμβούλιο συμμερίζεται πλήρως τις ανησυχίες του αξιότιμου βουλευτή σχετικά με την κατάσταση στη Νιγηρία. Η Ευρωπαϊκή Ένωση αντέδρασε έντονα στην κατάφορη έλλειψη σεβασμού προς τις δημοκρατικές αρχές και τα ανθρώπινα δικαιώματα που παρατηρείται στη Νιγηρία.

Όπως επεσήμανε ο αξιότιμος βουλευτής, στην κοινή θέση της 4ης Δεκεμβρίου 1995 δηλώνεται ότι θα εξετασθεί η λήωη περαιτέρω μέτρων, αν δεν λάβουν οι αρχές της Νιγηρίας μέτρα για μια έγκαιρη μετάβαση στη δημοκρατία και για τη διασφάλιση του πλήρους σεβασμού των ανθρωπίνων δικαιωμάτων και του κράτους δικαίου. Κατόπιν τούτου, το Συμβούλιο εξακολουθεί να παρακολουθεί εκ του σύνεγγυς την κατάσταση στη Νιγηρία, μέσω των διπλωματικών αντιπροσωπιών των κρατών μελών της Ευρωπαϊκής Ένωσης, επί τόπου, καθώς και σε διαβούλευση με άλλα μέλη της διεθνούς κοινότητας, συμπεριλαμβανομένης της Κοινοπολιτείας, και έχει καταστήσει γνωστές τις απόψεις της στις αρχές της Νιγηρίας κατά τρόπο απερίφραστο.

Μολονότι υπήρξαν κάποιες ενδείξεις προσπαθειών τήρησης των δημοκρατικών διαδικασιών, ωστόσο, οι πρόσφατες κατηγορίες κατά του νομπελίστα Wole Soyinka και ορισμένων άλλων προσώπων, πολλά από τα οποία κρατούνται ήδη, για τις πρόσφατες βομβιστικές απόπειρες στη Νιγηρία, δείχνουν ότι η κατάσταση εξακολουθεί να είναι ανησυχητική.

Το Συμβούλιο, στη σύνοδο της 2ας Ιουνίου 1997 αποφάσισε ότι η κοινή θέση σχετικά με τη Νιγηρία θα πρέπει να ανανεωθεί για ένα ακόμη εξάμηνο, δηλ. μέχρι τις 4 Δεκεμβρίου 1997.

Η ΕΕ έχει αναλάβει τη δέσμευση να προβεί σε εποικοδομητικό διάλογο με τις αρχές της Νιγηρίας και να υποστηρίξει την κοινωνία των πολιτών, απευθύνει δε νέα έκκληση για την απελευθέρωση όλων των πολιτικών κρατουμένων και για τη διεξαγωγή ελεύθερων και αδιάβλητων εκλογών για τη σύσταση μη στρατιωτικής κυβέρνησης.

Η ΕΕ επαναλαμβάνει την επιθυμία της για την καθιέρωση ομαλών σχέσεων με τη Νιγηρία και την προθυμία της να διερευνήσει τρόπους για την επίτευξή της.